Mohd Redzuan Aziz

Mohd Redzuan bin Abdul Aziz atau lebih dikenali sebagai Oney merupakan salah seorang penyanyi rock terkenal Malaysia.

Latar belakang  
Beliau berasal dari Pulau Pinang dan merupakan bekas pelajar Sekolah Menengah Kebangsaan Abdullah Munshi.

Pembabitan awal 
Oney mula menceburi bidang muzik ketika berusia sekitar 18 tahun. Beliau pernah menjadi vokalis kumpulan Lipanbara pada awal dekad 90-an apabila vokalis asalnya, Ismail atau Yell menarik diri selepas merakamkan dua lagu dalam album Rock Galactica. Lipanbara sempat merakamkan dua album sebelum berpecah sekitar tahun 1993.

Sebagai vokalis May 
Kemudian Oney menyertai kumpulan May dari tahun 1997 hingga 2002 iaitu selepas Yantzen meninggalkan kumpulan tersebut. Beliau sempat merakamkan dua buah album bersama kumpulan tersebut di mana lagu hitnya berjudul Jemu masih diminati sehingga sekarang.

Beliau turut mempelbagaikan kebolehannya dalam bidang seni suara apabila diberi peluang berduet dengan penyanyi wanita, Safura dalam lagu pop balada berjudul Jangan Menangis Sayang ciptaan komposer Eddie Hamid dan penulis lirik Man Toba.

Oney menamatkan tugasnya apabila vokalis asal May, Mus kembali kepada kumpulan tersebut pada tahun 2002. Selepas keluar daripada May, beliau menubuhkan sebuah kumpulan baru yang diberi nama Jump-P pada tahun 2003.

Diskografi

Bersama Lipanbara: 
 Tanda Tanya (1991)
 Harimau (1992)

Bersama May: 
 Penaklukan (1997)
 Keras (1997)
 3 Generasi May (1998)
 Rock Klasik (2008)

Bersama Jump-P: 
 Halusinasi (2006)
 Wujud (2013)

Lagu lain: 
 Jangan Menangis Sayang (1998) - duet bersama Safura (album Tangkap Lentoq)

Rujukan 
 MELAYUROCK_Lipanbara
 Kumpulan Rock Lagenda - MAY
 Bangga teruskan vokal MAY 
 Kumpulan JUMP-P 
 Jump-p punya tarikan di luar negara 
 Jump-p serpihan band 90-an
Penyanyi lelaki Malaysia
Kelahiran 1972
Orang hidup
Orang dari Pulau Pinang